ตรวจdna พิสูจน์ว่าลูกในท้องฝ่ายหญิง คือลูกเรา เราเป็นพ่อเด็ก ทำได้ตั้งแต่เมื่อไรครับ ต้องรอคลอดหรือตรวจได้ตั้ง อายุครรภ์กี่สัปดาห์ครับ ตรวจได้ตั้งแต่เริ่มตั้งครรภ์? หรือมีวิธีตรวจอื่น อีกไหมครับที่เช็คได้ ว่าเราใช่พ่อเด็กไหม และตรวจได้ตั้งแต่เมื่อไร
สวัสดีค่ะ การตรวจ DNA หรือตรวจยีน คือการตรวจการเปลี่ยนแปลงของยีน รวมทั้งตรวจจำนวน การเรียงตัว และโครงสร้างของโครโมโซม โดยใช้ตัวอย่างเนื้อเยื่อ เลือด ปัสสาวะ หรือน้ำลายในปัจจุบันมีการนำการตรวจ DNA มาใช้เพื่อวินิจฉัยโรคที่เกี่ยวกับพันธุกรรมหรือเอามาใช้พิสูจน์บุคคล ความเกี่ยวข้องกันทางสายเลือด โดยแพทย์จะเปรียบเทียบตัวอย่างเนื้อเยื่อหรือเลือดของผู้เข้ารับการตรวจทั้ง 2 ฝ่าย เพื่อพิจารณาความสัมพันธ์ทางสายเลือด โดยผลจะแสดงว่าทั้งสองมีแนวโน้มเป็นพ่อลูกกันมากน้อยแค่ไหนการตรวจสามารถทำได้โดย-เจาะเลือดพ่อและเด็ก-เก็บเนื้อเยื่อจากทารกในกรณีที่ยังไม่คลอด ทำได้ 2 วิธีคือ1. การเจาะน้ำคร่ำ ทำได้ที่ประมาณไตรมาศที่ 2 มักทำที่ประมาณอายุครรภ์ 14-20 สัปดาห์2.ตรวจชิ้นเนื้อรก สามารถทำได้ที่ประมาณอายุครรภ์ 11-14 สัปดาห์แนะนำปรึกษาสูตินรีแพทย์ผู้ดูแลการตั้งครรภ์เรื่องการเก็บเนื้อเยื่อจากทารกค่ะ ถ้าแพทย์ประเมินว่าเสี่ยงหรืออาจมีอันตรายต่อแม่และเด็กอาจจะต้องทำการตรวจพิสูจน์ DNA เมื่อเด็กคลอดออกมาแล้ว